pythainlp/thaigov-v2-corpus-22032023 huggingface dataset:
วันอาทิตย์ที่ 14 พฤศจิกายน 2564
นายกฯ ขอบคุณทุกภาคส่วนร่วมมือกันทำให้สถานการณ์โควิด-19 จังหวัดชายแดนใต้ดีขึ้น สั่งเร่งฉีดวัคซีนให้ครบตามเกณฑ์ เล็งเปิดประเทศทางชายแดนใต้ช่วงปลายปี
นายกฯ ขอบคุณทุกภาคส่วนร่วมมือกันทำให้สถานการณ์โควิด-19 จังหวัดชายแดนใต้ดีขึ้น สั่งเร่งฉีดวัคซีนให้ครบตามเกณฑ์ เล็งเปิดประเทศทางชายแดนใต้ช่วงปลายปี
วันที่ 14 พ.ย.64 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยถึงความคืบหน้าสถานการณ์การแพร่ระบาดโรคโควิด-19 ในพื้นที่จังหวัดชายแดนใต้ หลังพลเอก ประยุทธ์ จันทร์โอชา นายกรัฐมนตรีตั้งศูนย์บูรณาการแก้ไขสถานการณ์โควิด-19 ในพื้นที่จังหวัดชายแดนภาคใต้ (ศบค.ส่วนหน้า) โดยมี พล.อ.ณัฐพล นาคพาณิชย์ ที่ปรึกษานายกรัฐมนตรี เป็นผู้อำนวยการศูนย์ว่า ขณะนี้สถานการณ์การแพร่ระบาดโรคโควิด-19 ในพื้นที่จังหวัดชายแดนใต้ (จังหวัดสงขลา ปัตตานี ยะลา และนราธิวาส) โดยรวมดีขึ้นแล้ว และแนวโน้มผู้ติดเชื้อโควิด-19 และผู้เสียชีวิต เริ่มลดลงโดยลำดับ พร้อมกับเร่งดำเนินการฉีดวัคซีน ตั้งเป้าเปิดด่านชายแดนรับนักท่องเที่ยวช่วงปลายปีในจังหวัดที่พร้อม
นายกรัฐมนตรีขอบคุณความร่วมมือของทุกภาคส่วนทั้งภาครัฐ ภาคเอกชน ภาคประชาสังคม ผู้นำศาสนาทุกศาสนา สถานบันการศึกษา ผู้ประกอบการ สถานพยาบาลของรัฐ/เอกชน บุคลากรทางการแพทย์ สาธารณสุขจังหวัด รวมทั้งเครือข่าย อสม. และประชาชน ที่ได้บูรณาการทำงานร่วมกันอย่างเป็นเอกภาพ และได้มีการจัดทำแผนปฏิบัติการแก้ปัญหาโควิด-19 ในพื้นที่จังหวัดชายแดน 4 จังหวัดครอบคลุมทุกมิติทั้งการป้องกันการติดเชื้อ ควบคุมการแพร่ระบาด รักษาผู้ป่วย เยียวยาผู้ได้รับผลกระทบจากมาตรการควบคุมโรค ตลอดจนการเตรียมความพร้อมสู่การผ่อนคลายมาตรการเมื่อสถานการณ์ดีขึ้น โดยเฉพาะการทำงานเชิงรุกทั้งการกระจาย Antigen Test Kit (ATK) ให้ประชาชนในพื้นที่เข้าถึงและตรวจหาเชื้อโควิด-19 ควบคู่การเตรียมความพร้อมด้านการรักษาพยาบาล โดยเฉพาะ Home Isolation, Community Isolation, และโรงพยาบาลสนาม ICU สนาม สำหรับอัตราการครองเตียงในภาพรวม ยังมีเตียงว่างอีก 1.6 หมื่นเตียง หรือ 43%
รองโฆษกประจำสำนักนายกรัฐมนตรียังกล่าวถึงการเร่งฉีดวัคซีนโควิด-19 ให้กับประชาชนในพื้นที่ชายแดนใต้ โดยสามารถฉีดวัคซีนเข็มที่ 1 มีความครอบคลุมเฉลี่ยเกินร้อยละ 60 ขณะที่จังหวัดสงขลา มีประชากรที่ได้รับการฉีดเข็ม 1 แล้ว ครอบคลุมกว่าร้อยละ 71 ที่ผ่านมาได้ดำเนินการฉีดวัคซีนให้กับประชาชนในพื้นที่ทั้งรูปแบบ On Site และรูปแบบ Mobile Unit เพื่อให้ไปตามเป้าหมายร้อยละ 70 พร้อมกันนี้จะเร่งดำเนินการประชาสัมพันธ์แบบเจาะกลุ่มประชาชน เพื่อทำความเข้าใจที่ถูกต้องเกี่ยวกับอาการไม่พึงประสงค์ที่อาจเกิดขึ้นหลังการรับวัคซีน เพราะขณะนี้มีการเผยแพร่ข้อมูลที่ทำให้คนในพื้นที่รู้สึกกลัวที่จะมารับวัคซีน โดยการประชาสัมพันธ์ได้รับความร่วมมืออย่างดียิ่ง จากผู้นำศาสนา กำนัน ผู้ใหญ่บ้าน สมาคมต่าง ๆ และ มหาวิทยาลัยสงขลานครินทร์ วิทยาเขตปัตตานี อนึ่ง ก่อนหน้านี้ สำนักจุฬาราชมนตรีได้ออกเผยแพร่คำวินิจฉัย (ฟัตวา) (เมื่อ 25 พ.ค. 64) ระบุว่าการฉีดวัคซีนโควิด-19 ไม่ขัดหลักศาสนาและเป็นสิ่งจำเป็นตามบทบัญญัติของศาสนาอิสลาม เพื่อรักษาไว้ซึ่งชีวิต ทรัพย์สิน และความปลอดภัยของสังคม
“นายกรัฐมนตรีขอบคุณทุกภาคส่วนที่เกี่ยวข้องที่ร่วมกันทำงานแก้ไขปัญหาสถานการณ์การแพร่ระบาดโรคโควิด-19 ในพื้นที่จังหวัดชายแดนใต้จนทำให้สถานการณ์ดีขึ้น และดีใจที่รับทราบว่า ประชาชนในพื้นที่ได้ผนึกกำลังเพื่อเตรียมความพร้อมสู่การเปิดประเทศต้อนรับปีใหม่ 2565 ซึ่งทาง ศบค. ส่วนหน้า อยู่ระหว่างการพิจารณาเปิดด่านสะเดา จ.สงขลา ด่านโก-ลก จ.นราธิวาส ด่านเบตง จ.ยะลา และด่านวังประจัน จ.สตูล ในช่วงปลายปี ประมาณ 16 ธ.ค. เพื่อให้การท่องเที่ยวและเศรษฐกิจได้กลับมาเดินหน้าต่อไป” นางสาวรัชดากล่าว
วันจันทร์ที่ 8 สิงหาคม 2565
อัตราเงินเฟ้อทั่วไปเดือน ก.ค.2022
อัตราเงินเฟ้อทั่วไปเดือน ก.ค. แตะระดับ 7.6% ชะลอตัวเล็กน้อยเทียบจาก 7.7% เมื่อเดือนก่อน จากราคาน้ำมันเชื้อเพลิงที่แผ่วตามราคาตลาดโลก
Key Highlights
 อัตราเงินเฟ้อทั่วไปเดือน ก.ค. แตะระดับ 7.6% (YoY) ชะลอตัวลงเล็กน้อยจากเดือนก่อนตามทิศทางราคาน้ำมันจากความกังวลต่อภาวะเศรษฐกิจโลกที่อ่อนแอลง อย่างไรก็ตามอัตราเงินเฟ้อพื้นฐานเร่งขึ้นจากเดือนก่อนมาอยู่ที่ 3.0% โดยในหมวดเคหสถาน เพิ่มขึ้น 8.4% และหมวดการบันเทิงฯ ที่เพิ่มขึ้นต่อเนื่องเป็นเดือนที่ 2 บ่งชี้ถึงการส่งผ่านของราคาสินค้าระหว่างหมวดอาหารและหมวดพลังงานออกไปยังหมวดอื่นๆ
 Krungthai COMPASS มองอัตราเงินเฟ้อทั้งปี 2022 จะอยู่ที่ 6.1% จากการปรับขึ้นราคาสินค้าที่เริ่มกระจายตัวเป็นวงกว้างมากขึ้น นอกจากนั้นหากมีการปรับขึ้นค่าไฟในงวด ก.ย.-ธ.ค. ก็จะเป็นแรงกดดันเงินเฟ้อในช่วงที่เหลือของปี ซึ่งจะกระทบอำนาจซื้อภาคครัวเรือนและต้นทุนของภาคธุรกิจ
อัตราเงินเฟ้อทั่วไปเดือน ก.ค. แตะระดับ 7.6% ชะลอตัวเล็กน้อยเทียบจาก 7.7% เมื่อเดือนก่อน จากราคาน้ำมันเชื้อเพลิงที่แผ่วตามราคาตลาดโลก
อัตราเงินเฟ้อทั่วไปเดือน ก.ค. อยู่ที่ 7.6 (YoY) ชะลอเล็กน้อยจากเดือนก่อนที่ 7.7% (YoY) ซึ่งเป็นระดับสูงสุดในรอบ 14 ปี โดยอยู่ในระดับที่ต่ำกว่านักวิเคราะห์คาดไว้ที่ 7.8% ปัจจัยหลักจากราคาขายปลีกน้ำมันเชื้อเพลิงที่ชะลอตัวลงจากความกังวลต่อภาวะเศรษฐกิจโลกที่อ่อนแอลง อย่างไรก็ตามอัตราเงินเฟ้อพื้นฐาน (ไม่รวมหมวดอาหารสดและพลังงาน) เร่งตัวขึ้นมาสู่ระดับ 3.0% (YoY) เทียบกับ 2.5% เมื่อเดือน มิ.ย. ตามราคาในหมวดเคหสถาน และหมวดสันทนาการที่เร่งตัวขึ้น ประกอบกับราคาในหมวดการขนส่งและการสื่อสารยังอยู่ในระดับสูงต่อเนื่องจากเดือนก่อน ด้านราคาในหมวดอาหารสดและหมวดพลังงานที่มีความผันผวนสูงนั้นยังเพิ่มในระดับสูง เช่น หมวดอาหารและเครื่องดื่มไม่มีแอลกอฮอล์ที่ปรับตัวเร่งขึ้น 8.0% (YoY) โดยเฉพาะราคาสินค้าในกลุ่มอาหารสดที่เพิ่มขึ้นมากตามแรงผลักดันของเนื้อสัตว์ที่มีต้นทุนการเลี้ยงสูงขึ้น ส่วนราคาพลังงานยังเพิ่มสูงถึง 33.8% (YoY) ในช่วง 7 เดือนแรกของปี 2565 อัตราเงินเฟ้อทั่วไปเฉลี่ยอยู่ที่ 5.9% ขณะที่ อัตราเงินเฟ้อพื้นฐานเฉลี่ยอยู่ที่ 2.0%
Implication:
• Krungthai COMPASS มองอัตราเงินเฟ้อในช่วงที่เหลือของปีจะอยู่ในระดับสูงกว่าค่าเฉลี่ยในช่วง 7 เดือนแรกของปี ซึ่งอยู่ที่ 5.9% และทำให้อัตราเงินเฟ้อทั้งปี 2022 อยู่ที่ 6.1% สาเหตุสำคัญจากการกระจายตัวของราคาที่เพิ่มขึ้นออกไปในหลายหมวดมากขึ้น สะท้อนจากอัตราเงินเฟ้อพื้นฐาน (หักอาหารสดและพลังงาน) ที่เร่งตัวขึ้นสู่ 2.5% เมื่อเทียบกับ 1.9% เมื่อเดือนก่อน โดยในหมวดเคหสถาน (สัดส่วน 21.9% ของตะกร้าเงินเฟ้อ) เพิ่มขึ้น 8.4% เทียบจาก 6.8% และหมวดการบันเทิงฯ (สัดส่วน 4.2%) เพิ่มขึ้นต่อเนื่องเป็นเดือนที่ 2 บ่งชี้ถึงการส่งผ่านของราคาสินค้าระหว่างหมวดอาหารและหมวดพลังงานออกไปยังหมวดอื่นๆ รวมถึงแนวโน้มการส่งผ่านต้นทุนผู้ประกอบการไปยังราคาสินค้าและบริการมากยิ่งขึ้น จากดัชนีราคาผู้ผลิตที่เพิ่มต่อเนื่อง มองไปในช่วงที่เหลือของปี ต้นทุนของผู้ประกอบการมีแนวโน้มเพิ่มขึ้น ทั้งจากราคาค่าไฟในกรณีที่มีการปรับขึ้นในงวด ก.ย. - ธ.ค. เนื่องจากราคาก๊าซธรรมชาติที่เป็นเชื้อเพลิงหลักอยู่ในทิศทางเพิ่มขึ้น อีกทั้ง กฟผ. อาจลดภาระแบกรับต้นทุนการผลิตไฟฟ้า ประกอบภาระจ่ายดอกเบี้ยของผู้ประกอบการอาจเพิ่มขึ้นหากมีการปรับขึ้นดอกเบี้ยจะส่งผลให้ต้นทุนทางการเงินเพิ่มสูงขึ้น
วันพฤหัสบดีที่ 12 สิงหาคม 2564
ครม.อนุมัติงบกลางโควิด 19 ให้ สธ. 12,000 กว่าล้านบาท
คณะรัฐมนตรี อนุมัติงบกลาง จำนวนกว่า 12,000 ล้านบาท ให้กระทรวงสาธารณสุขใช้ในการดำเนินงานในสถานการณ์โควิด 19 ระหว่างเดือนกรกฎาคม – กันยายน 2564
คณะรัฐมนตรี อนุมัติงบกลาง จำนวนกว่า12,000 ล้านบาท ให้กระทรวงสาธารณสุขใช้ในการดำเนินงานในสถานการณ์โควิด 19 ระหว่างเดือนกรกฎาคม – กันยายน 2564
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า ที่ประชุมคณะรัฐมนตรี (ครม.) วานนี้ (10 สิงหาคม 2564) ได้มีมติเห็นชอบอนุมัติงบประมาณ 12,669,218,318 บาท ให้กระทรวงสาธารณสุข จากงบกลาง รายการค่าใช้จ่ายในการบรรเทา แก้ไขปัญหา และเยียวยา ผู้ที่ได้รับผลกระทบจากการระบาดของโรคติดเชื้อไวรัสโคโรนา 2019 ระยะการระบาดระลอกเมษายน 2564 ประกอบด้วย1.ค่าตอบแทนเสี่ยงภัย ค่าล่วงเวลา (OT) และอื่นๆ เพื่อเป็นขวัญกำลังใจกับเจ้าหน้าที่ จำนวน 4,543,574,263 บาท2.ค่าใช้สอย จำนวน 1,542,027,703 บาท เพื่อใช้ในการดำเนินการต่าง ๆ อาทิ โรงพยาบาลสนามทั้งส่วนกลางและภูมิภาค เพื่อรองรับผู้ติดเชื้อ การค้นหาเชิงรุก ค่าฉีดวัคซีนและการตรวจทางห้องปฏิบัติการ ค่าจ้างเหมาบริการอื่นๆ เป็นต้น 3.ค่าวัสดุ จำนวน 6,367,645,590 บาท เป็นค่ายาฟาวิพิราเวียร์ เรมเดซิเวียร์ เวชภัณฑ์ วัสดุวิทยาศาสตร์ ร่วมถึงวัสดุสำหรับ อสม. เพื่อใช้ในการป้องกันโรค ยาสมุนไพรและ 4.งบลงทุน ครุภัณฑ์และสิ่งก่อสร้าง จำนวน 215,970,762 บาท โดยมีระยะเวลาการใช้จ่ายตั้งแต่เดือนกรกฎาคม-กันยายน 2564
นายอนุทินกล่าวต่อว่า สำหรับยาฟาวิพิราเวียร์ ขณะนี้มีจำนวน15.1 ล้านเม็ด และได้ให้องค์การเภสัชกรรมจัดหาเพิ่ม โดยทยอยส่งมอบในเดือนสิงหาคม – กันยายนรวม 120 ล้านเม็ด และในเดือนตุลาคม – ธันวาคม 2564 มีแผนจัดหาและส่งมอบอีกเดือนละ 100 ล้านเม็ด
“ได้กำชับให้ทุกจังหวัดเร่งรัดดำเนินการเบิกจ่าย ให้เสร็จสิ้นภายในระยะเวลาที่กำหนด โดยเฉพาะค่าตอบแทนเสี่ยงภัย ค่าล่วงเวลา เพื่อเป็นขวัญกำลังใจบุคลากรทางการแพทย์และสาธารณสุขที่ทุ่มเทปฏิบัติงานทั้งการดูแลรักษาผู้ป่วย การคัดกรองค้นหาผู้ติดเชื้อ การป้องกันควบคุมโรค รวมทั้งการเบิกจ่ายงบประมาณต่าง ๆ ต้องโปร่งใส ตรวจสอบได้” นายอนุทินกล่าว
******************************* 12 สิงหาคม 2564
วันพฤหัสบดีที่ 9 มิถุนายน 2565
กระทรวงเกษตรฯ ร่วมเป็นส่วนหนึ่งในการพัฒนาศักยภาพเด็กไทยในศตวรรษที่ 21
มุ่งมั่นให้เด็กไทย “เก่ง ดี มีทักษะ แข็งแรง”
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เข้าร่วมพิธีลงนามบันทึกข้อตกลงยกระดับความร่วมมือการพัฒนาศักยภาพเด็กไทยในศตวรรษที่ 21 พ.ศ. 2565 – 2570 “เด็กไทยในศตวรรษที่ 21 เก่ง ดี มีทักษะ แข็งแรง” โดยมีพลเอก ประยุทธ์ จันทร์โอชา นายกรัฐมนตรี เป็นประธานและสักขีพยาน ณ ตึกสันติไมตรี ทำเนียบรัฐบาล ซึ่งการลงนามในครั้งนี้ มีรัฐมนตรีว่าการกระทรวง 12 กระทรวง ร่วมลงนามบันทึกข้อตกลงฯ ประกอบด้วย รัฐมนตรีว่าการกระทรวงแรงงาน รัฐมนตรีว่าการกระทรวงวัฒนธรรม รัฐมนตรีว่าการกระทรวงทรัพยากรธรรมชาติและสิ่งแวดล้อม รัฐมนตรีว่าการกระทรวงเกษตรและสหกรณ์ รัฐมนตรีว่าการกระทรวงการท่องเที่ยวและกีฬา รัฐมนตรีว่าการกระทรวงศึกษาธิการ รัฐมนตรีว่าการกระทรวงสาธารณสุข รัฐมนตรีว่าการกระทรวงมหาดไทย รัฐมนตรีว่าการกระทรวงการพัฒนาสังคมและความมั่นคงของมนุษย์ รัฐมนตรีว่าการกระทรวงดิจิทัลเพื่อเศรษฐกิจและสังคม รัฐมนตรีว่าการกระทรวงยุติธรรม และรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
ทั้งนี้ ในส่วนของผลการดำเนินงานของกระทรวงเกษตรและสหกรณ์ ตามบันทึกข้อตกลงความร่วมมือการพัฒนาศักยภาพเด็กไทยในศตวรรษที่ 21 มีผลสัมฤทธิ์ของโครงการ คือ นักเรียน เด็ก เยาวชน ครูและผู้ปกครอง ได้รับความรู้และความเข้าใจในเกี่ยวกับระบบชลประทาน ด้านการสหกรณ์ ด้านการเกษตร (พืช ประมง ปศุสัตว์) การถนอมอาหารและการแปรรูปผลผลิตทางการเกษตร และโภชนาการ และสามารถนำผลผลิตทางการเกษตรที่ได้รับไปใช้ไปใช้เป็นวัตถุดิบในการประกอบอาหารกลางวันให้แก่เด็กนักเรียน รวมทั้งสามารถขยายผลการดำเนินงานโครงการ โดยเป็นแหล่งเรียนรู้ด้านการเกษตรและเป็นศูนย์กลางในการเผยแพร่ความรู้ในการนำไปปรับใช้ในชีวิตประจำวัน ตลอดจนขยายไปสู่ครัวเรือน หมู่บ้าน/ชุมชน เพื่อพัฒนาเป็นอาชีพเสริมเพื่อเพิ่มรายได้ต่อไป
วันพุธที่ 16 มีนาคม 2565
รฟม. ได้รับโล่ประกาศเกียรติคุณศูนย์ข้อมูลข่าวสารของราชการโดดเด่น ประจำปี 2563 - 2564
จากสำนักงานปลัดสำนักนายกรัฐมนตรี
นายถนอม รัตนเศรษฐ ผู้ช่วยผู้ว่าการการรถไฟฟ้าขนส่งมวลชนแห่งประเทศไทย กระทรวงคมนาคม เป็นผู้แทนรับโล่ประกาศเกียรติคุณศูนย์ข้อมูลข่าวสารของราชการโดดเด่น ประจำปี 2563 - 2564 โดยมี นายอนุชา นาคาศัย รัฐมนตรีประจำสำนักนายกรัฐมนตรี ประธานกรรมการข้อมูลข่าวสารของราชการ เป็นผู้มอบโล่ประกาศเกียรติคุณ ณ อาคารสำนักงานปลัดสำนักนายกรัฐมนตรี ทำเนียบรัฐบาล ทั้งนี้ การรถไฟฟ้าขนส่งมวลชนแห่งประเทศไทย (รฟม.) ได้รับคัดเลือกเป็นศูนย์ข้อมูลข่าวสารของราชการโดดเด่น ผ่านเกณฑ์การประเมินขั้นสูงจากสำนักงานคณะกรรมการข้อมูลข่าวสารของราชการ สำนักงานปลัดสำนักนายกรัฐมนตรี ได้รับโล่ประกาศเกียรติคุณเป็น 1 ใน 34 หน่วยงานศูนย์ข้อมูลข่าวสารโดดเด่น ประจำปี 2563 - 2564 จากทั่วประเทศ โดยการประเมินเอกสารและเว็บไซต์
สำหรับศูนย์ข้อมูลข่าวสารของ รฟม. ได้ให้บริการข้อมูลข่าวสารของราชการตามพระราชบัญญัติ ข้อมูลข่าวสารของราชการ พ.ศ. 2540 โดยให้บริการประชาชนตามหลักการ “เปิดเผยเป็นหลัก ปกปิดเป็นข้อยกเว้น” ทั้งนี้ ประชาชนสามารถติดต่อศูนย์ข้อมูลข่าวสารได้ศูนย์ราชการสะดวก การรถไฟฟ้าขนส่งมวลชนแห่งประเทศไทย อาคาร 1 ชั้น 1 เลขที่ 175 ถนนพระราม 9 แขวงห้วยขวาง เขตห้วยขวาง กรุงเทพมหานคร หรือเว็บไซต์ศูนย์ข้อมูล ข่าวสารอิเล็กทรอนิกส์ http://www.oic.go.th/infocenter6/603/ หรือช่องทางออนไลน์ได้ที่ Line @mrtacontactcenter และ Call Center 0 2716 4044 ในวันและเวลาราชการ
วันพฤหัสบดีที่ 4 สิงหาคม 2565
รองนายกฯ พลเอก ประวิตรฯ ยินดีและขอบคุณชาวบ้านป่าแดด ภายหลังรวมตัวขอบคุณลุงป้อม สนับสนุนสร้างอ่างเก็บน้ำแม่ตาช้าง สำเร็จดังใจหลังรอคอยมาเกือบ 30 ปี
รองนายกฯ พลเอก ประวิตรฯ ยินดีและขอบคุณชาวบ้านป่าแดด ภายหลังรวมตัวขอบคุณลุงป้อม สนับสนุนสร้างอ่างเก็บน้ำแม่ตาช้าง สำเร็จดังใจหลังรอคอยมาเกือบ 30 ปี
วันนี้ (4 สิงหาคม 2565) เวลา 14.30 น. พลเอก ประวิตร วงษ์สุวรรณ รองนายกรัฐมนตรี ยินดีและขอบคุณชาวบ้านป่าแดดในไมตรีจิตที่ร่วมแสดงความขอบคุณ ในโอกาสการผลักดันการจัดสร้าง “อ่างเก็บน้ำแม่ตาช้าง” จนประสบความสำเร็จ ระหว่างนั่งประชุม ณ มูลนิธิอนุรักษ์ป่ารอยต่อฯ ร่วมกับการประชุมผู้นำชุมชนแม่ป่าแดดในพื้นที่ โดยมีผู้ว่าราชการจังหวัดเชียงรายและอธิบดีกรมชลประทานร่วมประชุมด้วย
พลเอก คงชีพ ตันตระวาณิชย์ เปิดเผยว่า ลุงเรียบ อภัยพนันธ์ ผู้เฒ่าบ้านป่าแดด ตัวแทนชาวบ้าน ต.แม่ป่าแดด อ.แม่สรวย จ.เชียงราย นำชาวบ้านกว่า 400 คน รวมตัวกันแสดงความดีใจและขอบคุณถึงรองนายกรัฐมนตรี ผ่านระบบทางไกล (VTC) ที่ช่วยสนับสนุนผลักดันการอนุมัติจัดสร้าง “อ่างเก็บน้ำแม่ตาช้าง” สำเร็จ หลังจากรอคอยมาเกือบ 30 ปี จากปัญหาการทับซ้อนของการขอใช้ประโยชน์ที่ดินจากหลายหน่วยงาน ซึ่งชาวบ้านป่าแดดได้ร้องขอความต้องการโดยตรงกับรองนายกฯ พลเอก ประวิตรฯ ระหว่างลงตรวจราชการในพื้นที่จังหวัดเชียงราย เมื่อ 25 มกราคม 2565 และ รองนายกฯ ได้มอบหมายให้ พลเรือเอก พิเชฐ ตานะเศรษฐ คณะทำงานของรองนายกฯ ลงพื้นที่ขับเคลื่อนแก้ปัญหาร่วมกับส่วนราชการต่างๆ ที่เกี่ยวข้องในพื้นที่ และกำนัน ผู้ใหญ่บ้าน อย่างจริงจังและต่อเนื่อง ขณะเดียวกัน ได้ให้กรมชลประทานศึกษาผลกระทบสิ่งแวดล้อมควบคู่กันไปจนบรรลุความเห็นชอบร่วมกันในที่สุด
ทั้งนี้ อ่างเก็บน้ำแม่ตาช้างสามารถรองรับ 4,775 ครัวเรือน ประชาชนได้ประโยชน์กว่า 12,000 คน สามารถส่งน้ำช่วยเหลือเกษตรกร 2,843 ครัวเรือน ใน 22 หมู่บ้าน พื้นที่การเกษตรกว่า 17,200 ไร่ อีกทั้ง สามารถแก้ปัญหาภัยแล้ง ปัญหาอุทกภัย และปัญหาการขาดแคลนน้ำอุปโภค-บริโภคในพื้นที่
รองนายกรัฐมนตรีกล่าวยินดีและขอบคุณชาวบ้านป่าแดดทุกคน พร้อมขอบคุณทุกส่วนราชการทั้งในพื้นที่และส่วนกลาง ที่ให้ความสำคัญร่วมสนับสนุนขับเคลื่อนแก้ปัญหาที่เป็นความเดือดร้อนและความต้องการของประชาชนอย่างแท้จริง โดยขอให้กรมชลประทาน เร่งนำโครงการดังกล่าวเสนอเข้าคณะรัฐมนตรี (ครม.) ให้ความเห็นชอบ เพื่อสามารถสร้างอ่างเก็บน้ำแม่ตาช้างให้ประชาชนในพื้นที่สามารถใช้ประโยชน์ พัฒนาและยกระดับคุณภาพชีวิตได้ภายในปี 2569 ตามเจตนารมณ์ของรัฐบาล พลเอก ประยุทธ์ จันทร์โอชา ที่มุ่งสร้างความกินดี อยู่ดี กระจายความสุขให้กับประชาชน โดยทั่วถึงกันตลอดมา
วันอังคารที่ 14 มิถุนายน 2565
"ยุติธรรม" ประชุมคณะกรรมการพิจารณาการใช้จ่ายเงินดอกเบี้ยอันเกิดจากเงินกลาง ของส่วนราชการในสังกัดกระทรวงยุติธรรม ประจำปีงบประมาณ พ.ศ. ๒๕๖๕ ครั้งที่ ๔
"ยุติธรรม" ประชุมคณะกรรมการพิจารณาการใช้จ่ายเงินดอกเบี้ยอันเกิดจากเงินกลาง ของส่วนราชการในสังกัดกระทรวงยุติธรรม ประจำปีงบประมาณ พ.ศ. ๒๕๖๕ ครั้งที่ ๔
ในวันอังคารที่ ๑๔ มิถุนายน ๒๕๖๕ เวลา ๑๑.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการพิจารณาการใช้จ่ายเงินดอกเบี้ยอันเกิดจากเงินกลาง ของส่วนราชการในสังกัดกระทรวงยุติธรรม ประจำปีงบประมาณ พ.ศ. ๒๕๖๕ ครั้งที่ ๔
โดยมี นายวัลลภ นาคบัว รองปลัดกระทรวงยุติธรรมนายสหการณ์ เพ็ชรนรินทร์ รองปลัดกระทรวงยุติธรรมนางอรัญญา ทองน้ำตะโก รองปลัดกระทรวงยุติธรรม นายนิมิต ทัพวนานต์ หัวหน้าผู้ตรวจราชการกระทรวงยุติธรรม พร้อมด้วยผู้แทนจากส่วนราชการในสังกัดกระทรวงยุติธรรม รวมทั้งเจ้าหน้าที่ที่เกี่ยวข้อง เข้าร่วมฯ ณ ห้องประชุม ๑๐ - ๐๑ ชั้น ๑๐ อาคารกระทรวงยุติธรรม
โดยที่ประชุมรับทราบรายงานการประชุมคณะกรรมการพิจารณาฯ ประจำปีงบประมาณ พ.ศ. ๒๕๖๕ครั้งที่ ๓ เมื่อวันอังคารที่ ๒๔ พฤษภาคม ๒๕๖๕ รวมทั้งยอดเงินดอกเบี้ยฯ คงเหลือ ณ วันที่ ๓๑ พฤษภาคม ๒๕๖๕ และผลการดำเนินงานและผลการใช้จ่ายเงินดอกเบี้ยฯ นอกจากนี้ ที่ประชุมได้พิจารณาการอนุมัติใช้เงินดอกเบี้ยอันเกิดจากเงินกลางของส่วนราชการในสังกัดกระทรวงยุติธรรม ในส่วนของกรมคุ้มครองสิทธิและเสรีภาพ และสำนักงานปลัดกระทรวงยุติธรรม
วันพุธที่ 23 กุมภาพันธ์ 2565
​Cabinet approves 150.69 million Baht to procure COVID-19 supplies for correctional facilities
​Cabinet approves 150.69 million Baht to procure COVID-19 supplies for correctional facilities
February 22, 2022, Government Spokesperson Thanakorn Wangboonkongchana disclosed that the cabinet, in its meeting today, approved the budget of 150.69 million Baht for the Department of Corrections to procure 19 items of COVID-19 essential supplies as part of the Department’s effort to curb the spread of COVID-19 pandemic in correctional facilities across the country.
The list of essential supplies to be procured include 162,000 PPEs, 162,000 N95 masks, 540,000 rubber gloves, 454,674 ATK test kits, liquid alcohols, fingertip pulse oximeters, PCR liquid, among others. These supplies will be distributed to prisons and correctional facilities that are facing the shortage of COVID-19 supplies.
วันจันทร์ที่ 1 สิงหาคม 2565
Govt hosts Grand Reception in honor of H.M. the King on occasion of His Majesty’s birthday anniversary on July 28, 2022
Govt hosts Grand Reception in honor of H.M. the King on occasion of His Majesty’s birthday anniversary on July 28, 2022
HRH Princess Maha Chakri Sirindhorn presided over the Grand Reception in honor of His Majesty King Rama X on occasion of His Majesty’s birthday anniversary on July 28, 2022.
July 29, 2022, HRH Princess Maha Chakri Sirindhorn presided over the Grand Reception in honor of His Majesty King Rama X on occasion of His Majesty’s birthday anniversary on July 28, 2022, which was organized by the Government of Thailand at Santi Maitri Building, Government House.
At 1900hrs, the Prime Minister and spouse, Naraporn Chan-o-cha, and Prime Miniter’s Secretary General Distat Hotrakitya, welcomed the arrival of HRH Princess Maha Chakri Sirindhorn. The royal guards of honor saluted, and a concert band played the royal anthem “Sansoen Phra Barami”. The Prime Minister’s spouse presented Her Royal Highness with the wrist garlands.
The Prime Minister, then, invited Her Royal Highnesses to Santi Maitree Building. A concert band played the royal anthem “Sansoen Phra Barami” before the Prime Minister humbly requested for the royal permission to extend his well wishes to His Majesty the King. He, then, led all participants to chant “Long Live the King” for three times.
Afterwards, Her Royal Highness watched a spectacle to celebrate His Majesty’s birthday anniversary.
The royal anthem “Sadudee Chom Racha (Hymn to the King) was played after the spectacle ended in honor of His Majesty King Rama X. The Prime Minister and spouse, and the Prime Miniter’s Secretary General, then, humbly accompanied HRH Princess Maha Chakri Sirindhorn to the royal motorcade for her return. The royal guards of honor saluted and the concert band played the royal anthem “Sansoen Phra Barami”.
On this occasion, the Government invited members of the royal family, the Privy Councilors, former prime ministers, cabinet members and spouses, presidents, vice presidents, and chiefs of organizations under the Constitution, chairs of committees under the House of Representatives, leader of the Opposition, chairs of committees under the Senate, ministry permanent secretaries and equivalent levels of high ranking officials from the civil services, military, police, political government officials, Bangkok Governor, Dean of the Diplomatic Corps, senior ambassadors, ESCAP Secretary-General, presidents of Chamber of Commerce and Board of Trade of Thailand, Federation of Thai Industries, The Thai Bankers' Association, The Foreign Correspondents' Club of Thailand, and spouses, to attend the Grand Reception.
วันพฤหัสบดีที่ 5 สิงหาคม 2564
ดีอีเอส ร่วมเฉลิมพระเกียรติ จัดโครงการ“จิตอาสาร่วมใจสู้ภัยโควิด 19” มอบอาหารกลางวัน-อุปกรณ์ป้องกันฯ ณ รพ.มงกฎวัฒนะ - ราชวิทยาลัยจุฬาภรณ์
ดีอีเอส ร่วมเฉลิมพระเกียรติ จัดโครงการ“จิตอาสาร่วมใจสู้ภัยโควิด 19” มอบอาหารกลางวัน-อุปกรณ์ป้องกันฯ ณ รพ.มงกฎวัฒนะ - ราชวิทยาลัยจุฬาภรณ์
เมื่อวันที่5สิงหาคม2564นายภูเวียงประคำมินทร์รองปลัดกระทรวงดิจิทัลเพื่อเศรษฐกิจและสังคม
เข้าร่วมโครงการเฉลิมพระเกียรติพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัวและสมเด็จพระนางเจ้าสุทิดาพัชรสุธาพิมลลักษณพระบรมราชินี“จิตอาสาร่วมใจสู้ภัยโควิด19”ภายใต้โครงการดิจิทัลเพื่อเศรษฐกิจและสังคมเฉลิมพระเกียรติร่วมมอบอาหารกลางวันแก่บุคลากรทางการแพทย์และมอบอุปกรณ์ป้องกันให้กับประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา2019 ณรพ.มงกฎวัฒนะอาคารAและราชวิทยาลัยจุฬาภรณ์ชั้น1ทั้งนี้เพื่อสืบสานพระราชปณิธานของพระบาทสมเด็จพระชิรเกล้าเจ้าอยู่หัวรัชกาลที่10ในการปลูกจิตสำนึกให้คนไทยรวมทั้งบุคลากรสำนักงานปลัดกระทรวงฯมีจิตอาสามีความรับผิดชอบรู้จักการเสียสละมีจิตใจสาธารณะร่วมแรงร่วมมือในการทำสาธารณประโยชน์เพื่อสังคมและส่วนรวม
***********
วันศุกร์ที่ 24 กันยายน 2564
ผู้ช่วยปลัดกระทรวงวัฒนธรรม มอบถุงยังชีพเครื่องอุปโภคบริโภค ในโครงการปันน้ำใจ คนไทยไม่ทิ้งกัน
ผู้ช่วยปลัดกระทรวงวัฒนธรรม มอบถุงยังชีพเครื่องอุปโภคบริโภค ในโครงการปันน้ำใจ คนไทยไม่ทิ้งกัน
วันที่ ๒๓ กันยายน ๒๕๖๔ เวลา ๑๑.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม มอบหมายให้ นางโชติกา อัครกิจโสภากุล ผู้ช่วยปลัดกระทรวงวัฒนธรรม มอบถุงยังชีพเครื่องอุปโภคบริโภค ในโครงการปันน้ำใจ คนไทยไม่ทิ้งกัน โดยความร่วมมือของกระทรวงวัฒนธรรม กับ บริษัท ซีพี บีแอนด์เอฟ (ไทยแลนด์) จำกัด ให้แก่ นายซาฟีอี ยกยอคุณ ที่ปรึกษาคณะกรรมการมัสยิดสวนพลู เพื่อนำไปแจกจ่ายแก่เด็กและเยาวชน ประชาชนในชุมชนมุสลิมสวนพลู กรุงเทพฯ ที่ได้รับผลกระทบจากการแพร่ระบาดของโรคติดเชื้อไวรัสโคโรนา ๒๐๑๙ (โควิด-๑๙) โดยมีนางสุภัทร กิจเวช ผู้อำนวยการกองกลาง สำนักงานปลัดกระทรวงวัฒนธรรม ผู้บริหาร และทีมโครงการปันน้ำใจมัสยิดสวนพลู เข้าร่วม ณ บริเวณห้องโถง ชั้น ๑ อาคารวัฒนธรรมวิศิษฏ์ กระทรวงวัฒนธรรม
วันพุธที่ 25 สิงหาคม 2564
กรมศุลกากรชี้แจงกรณีรถยนต์หรู ของ “ผกก.โจ้” ตามที่เป็นข่าว
กรมศุลกากรชี้แจงกรณีที่มีข่าวเกี่ยวกับการครอบครองรถยนต์หรูของ พ.ต.อ.ธิติสรรค์ อุทธนผล (ผกก.โจ้)
วันนี้ (วันพุธที่ 25 สิงหาคม 2564) ที่ปรึกษาด้านพัฒนาระบบควบคุมทางศุลกากร ในฐานะโฆษกกรมศุลกากร ชี้แจงกรณีที่มีข่าวเกี่ยวกับการครอบครองรถยนต์หรูของ พ.ต.อ.ธิติสรรค์ อุทธนผล (ผกก.โจ้)
นายชัยยุทธ คำคุณ ที่ปรึกษาด้านพัฒนาระบบควบคุมทางศุลกากร ในฐานะโฆษกกรมศุลกากร ชี้แจงว่า กรณีที่ พ.ต.อ.ธิติสรรค์ อุทธนผล (ผกก.โจ้) ได้ครอบครองรถยนต์หรูจากต่างประเทศหลายคันนั้น อธิบดีกรมศุลกากร (นายพชร อนันตศิลป์) จึงมีข้อสั่งการให้หน่วยงานภายในของกรมศุลกากรเร่งตรวจสอบการนำเข้ารถยนต์ดังกล่าว ว่าถูกต้องหรือไม่ และได้มีส่วนเกี่ยวข้องในฐานะผู้จับกุมหรือเป็นผู้ที่มาประมูลรถยนต์หรูกับกรมศุลกากรหรือไม่ รวมถึงประเด็นอื่นๆ ที่อาจจะเกี่ยวข้องกับกรณีดังกล่าว ภายใน 7 วัน ทั้งนี้ กรมศุลกากรพร้อมที่จะประสานข้อมูลในส่วนที่เกี่ยวข้องกับสำนักงานตำรวจแห่งชาติอย่างเต็มที่
วันอังคารที่ 24 พฤษภาคม 2565
ศบค.อนุญาตเปิดสถานบันเทิงในพื้นที่สีฟ้าและสีเขียว เริ่ม 1 มิ.ย.65
วันเสาร์ที่ 21 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
ศบค.เห็นชอบให้สถานบริการ สถานบันเทิง ผับ บาร์ คาราโอเกะ หรือสถานที่ที่มีลักษณะคล้ายกัน ที่ขึ้นทะเบียนสถานบริการหรือสถานประกอบการ และได้รับอนุญาตจากคณะกรรมการโรคติดต่อจังหวัด ในพื้นที่สีฟ้า 17 จังหวัด และสีเขียว 14 จังหวัด เปิดให้บริการได้ตั้งแต่วันที่ 1 มิ.ย.2565 เป็นต้นไป โดยจำกัดเวลาเปิดให้บริการรวมถึงจำหน่ายและบริโภคเครื่องดื่มแอลกอฮอล์ได้ไม่เกินเวลา 24.00 น. งดบริการเครื่องดื่มที่มีการใช้แก้วร่วมกัน งดกิจกรรมส่งเสริมการขายเครื่องดื่มแอลกอฮอล์ พนักงานทุกคนต้องได้รับวัคซีนเข็มกระตุ้น มีการตรวจคัดกรองความเสี่ยงด้วย Thai Save Thai ทุกวัน ตรวจด้วย ATK ทุก 7 วัน ปฏิบัติตามมาตรการ Covid Free Setting และ Universal Prevention อย่างเคร่งครัด
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 27 พฤษภาคม 2565
โฆษกรัฐบาลเผย นายกรัฐมนตรี พอใจสถานการณ์โควิด-19 ในไทยแต่ยังย้ำ “อย่าประมาท/ยังวางใจไม่ได้” เพราะในต่างประเทศยังคงพบสายพันธุ์ย่อยที่มีความอันตรายอยู่
โฆษกรัฐบาลเผย นายกรัฐมนตรี พอใจสถานการณ์โควิด-19 ในไทยแต่ยังย้ำ “อย่าประมาท/ยังวางใจไม่ได้” เพราะในต่างประเทศยังคงพบสายพันธุ์ย่อยที่มีความอันตรายอยู่  ขณะที่ วันนี้ ผู้ติดเชื้อโควิด-19 จำนวน 4,837 ราย ผู้เสียชีวิตเพิ่มขึ้น 29 ราย
วันนี้ (27 พฤษภาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานสถานการณ์โควิด-19 ภายในประเทศช่วงเดือนพฤษภาคมที่ผ่านมามีแนวโนมที่ดีขึ้น จำนวนผู้ติดเชื้อลดลงและมีการรักษาตัวที่บ้าน (home isolation) เพิ่มมากขึ้น ทำให้โรงพยาบาลต่าง ๆ เตรียมความพร้อมเข้าสู่ระบบการรักษาปกติ โรงพยาบาลหลายแห่งเริ่มทยอยยุบวอร์ดโควิด-19 ลง และเริ่มหันกลับมารักษาผู้ป่วยโรคทั่วไป และทำการผ่าตัดมากยิ่งขึ้น กระทรวงสาธารณสุขได้คาดว่าภายใน 1-2 สัปดาห์นี้ โรงพยาบาลอื่น ๆ ทั่วประเทศจะมีการดูแลผู้ป่วยโรคทั่วไปเพิ่มมากขึ้น แต่ต้องอยู่ภายใต้เงื่อนไขไม่มีการระบาดที่รุนแรงหรือพบเชื้อกลายพันธุ์ อย่างไรก็ตาม นายกรัฐมนตรียังฝากไปยังผู้ประกอบธุรกิจ/กิจการต้องปฏิบัติตามมาตรการ COVID Free Setting และประชาชนยังต้องป้องกันตนเองตาม Universal Prevention ของกระทรวงสาธารณสุข สวมหน้ากากอนามัย ล้างมือ ถึงแม้ยอดผู้ติดเชื้อจะลดลง เพราะในต่างประเทศยังคงพบสายพันธุ์ย่อยที่มีความอันตรายอยู่ จึงประมาทหรือไว้วางใจไม่ได้
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 4,837 ราย จำแนกเป็น ผู้ติดเชื้อในประเทศ 4,833 ราย และผู้ป่วยมาจากต่างประเทศ 4 ราย ผู้เสียชีวิตเพิ่มขึ้น 29 ราย ผู้ที่กำลังรักษาตัว 46,205 ราย และมียอดผู้ที่หายป่วยกลับบ้านแล้ว 5,198 ราย ทำให้มียอดผู้ป่วย ยืนยันสะสมตั้งแต่ 1 ม.ค. 65 จำนวน 2,211,076 ราย จำนวนผู้ที่หายป่วยสะสมจำนวน 2,189,902 ราย จำนวนผู้ป่วยปอดอักเสบรักษาตัวอยู่ในโรงพยาบาล 979 ราย เฉลี่ยจังหวัดละ 13 ราย อัตราครองเตียง ร้อยละ 13.8
โฆษกประจำสำนักนายกรัฐมนตรี เผย นายกรัฐมนตรี ติดตามสถานการณ์โควิด-19 เตรียมความพร้อมโรงพยาบาลเข้าสู่การรักษาผู้ป่วยโรคทั่วไป แม้แนวโน้มเริ่มดีขึ้น แต่ยังคงต้องปฏิบัติตามมาตรการของสาธารณสุข สวมหน้ากากอนามัย ล้างมือ โดยวันนี้ผู้ติดเชื้อโควิด-19 4,837 ราย
วันจันทร์ที่ 4 ตุลาคม 2564
วธ.จัดพิมพ์หนังสือ “พระมหากษัตริย์ไทยแห่งพระบรมราชจักรีวงศ์ 10 รัชกาล ฉบับการ์ตูน”
วธ.จัดพิมพ์หนังสือ “พระมหากษัตริย์ไทยแห่งพระบรมราชจักรีวงศ์ 10 รัชกาล ฉบับการ์ตูน”
วธ.จัดพิมพ์หนังสือ“พระมหากษัตริย์ไทยแห่งพระบรมราชจักรีวงศ์ 10 รัชกาล ฉบับการ์ตูน” ส่งเสริมเด็ก เยาวชน ประชาชนเรียนรู้ประวัติศาสตร์ ภูมิใจความเป็นไทย เผยแพร่พระราชประวัติและพระราชกรณียกิจเพื่อประโยชน์สุขของพสกนิกรชาวไทย พร้อมจัดทำหนังสืออิเล็กทรอนิกส์ (E-Book) อ่านออนไลน์
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรม (วธ.) มีนโยบายเทิดทูนสถาบันชาติ ศาสนา พระมหากษัตริย์และทำนุบำรุงศาสนา ศิลปะ วัฒนธรรม เพื่อสืบสาน รักษาและต่อยอดอย่างยั่งยืน วธ.จึงจัดพิมพ์หนังสือ“พระมหากษัตริย์ไทยแห่งพระบรมราชจักรีวงศ์ 10 รัชกาล ฉบับการ์ตูน” เพื่อเฉลิมพระเกียรติให้ปรากฏแผ่ไพศาลและแสดงความจงรักภักดีต่อสถาบันพระมหากษัตริย์ รวมทั้งเพื่อส่งเสริมให้เยาวชนและประชาชนได้ศึกษาเรียนรู้พระราชประวัติและพระราชกรณียกิจนานัปการของพระมหากษัตริย์ไทย เพื่อประโยชน์สุขของพสกนิกรชาวไทยทุกหมู่เหล่า ซึ่งเนื้อหาของหนังสือมีสาระเกี่ยวกับพระราชประวัติและพระราชกรณียกิจของพระมหากษัตริย์ไทยแต่ละรัชกาล ประกอบด้วยรัชกาลที่ 1 สร้างบ้านแปงเมือง รัชกาลที่ 2 ฟูเพื่องวรรณกรรม รัชกาลที่ 3 เลิศล้ำเศรษฐกิจ รัชกาลที่ 4 แนวคิดอารยะ รัชกาลที่ 5 วัฒนะสู่สากล รัชกาลที่ 6 มากล้นการศึกษา รัชกาลที่ 7 ประชาธิปไตย รัชกาลที่ 8 นำไทยสามัคคี รัชกาลที่ 9 พระบารมีเปี่ยมล้นและรัชกาลที่ 10 ประชาชนเปี่ยมสุข
รัฐมนตรีว่าการกระทรวงวัฒนธรรม กล่าวอีกว่า สถาบันพระมหากษัตริย์เป็นศูนย์รวมจิตใจของชาวไทยมายาวนาน นับตั้งแต่พระบาทสมเด็จพระพุทธยอดฟ้าจุฬาโลกมหาราชเสด็จเถลิงถวัลยราชสมบัติเป็นปฐมกษัตริย์แห่งพระบรมราชวงศ์จักรี ทรงสถาปนากรุงรัตนโกสินทร์เป็นราชธานีสืบต่อมาจนถึงปัจจุบันเป็นเวลา 239 ปีและมีพระมหากษัตริย์เสด็จขึ้นครองราชย์สืบราชสันตติวงศ์ 10 รัชกาล ทุกพระองค์ทรงเปี่ยมด้วยทศพิธราชธรรม ทรงสร้างความเป็นปึกแผ่นมั่นคงในบ้านเมือง ขจัดภัยข้าศึกศัตรูที่มารุกราน ทรงทะนุบำรุงแผ่นดินให้อุดมสมบูรณ์และยกระดับคุณภาพชีวิตเพื่อให้พสกนิกรชาวไทยได้กินดีอยู่ดี นอกจากนี้ ยังทรงบำรุงพระพุทธศาสนาให้รุ่งเรืองเป็นหลักธรรมในการดำเนินชีวิตและทรงส่งเสริม สร้างสรรค์ศิลปวัฒนธรรมให้เจริญงอกงามปรากฏเป็นมรดกทางวัฒนธรรมของชาติ บ้านเมืองจึงร่มเย็นเป็นสุขภายใต้ร่มพระบารมีของพระมหากษัตริย์ไทยมาทุกรัชกาล
นายอิทธิพล กล่าวด้วยว่า หนังสือ“พระมหากษัตริย์ไทยแห่งพระบรมราชจักรีวงศ์ 10 รัชกาล ฉบับการ์ตูน” เป็นหนังสือที่จะทำให้เด็ก เยาวชนมีความสนใจศึกษา เรียนรู้ ประวัติศาสตร์ได้อย่างเพลิดเพลิน และเข้าใจง่าย มีภาพสีสันสวยงาม มีการใช้ภาษาที่สละสลวยซึ่งจะสร้างความรับรู้และความเข้าใจพระราชประวัติ พระราชกรณียกิจ 10 รัชกาลที่ทรงสร้างความเจริญรุ่งเรือง จนกระทั่งชาติไทยมีความเป็นปึกแผ่นมั่นคงสืบมาจนถึงปัจจุบัน ทั้งนี้ วธ.จะแจกจ่ายหนังสือนี้ไปยังห้องสมุด โรงเรียน และสถาบันอุดมศึกษาต่างๆ เพื่อให้นักเรียน นักศึกษาและประชาชนได้อ่านเพื่อค้นคว้าหาความรู้ อีกทั้ง ยังได้จัดทำหนังสือนี้ในรูปแบบหนังสืออิเล็กทรอนิกส์ (E-Book อี-บุ๊ก) สำหรับอ่านออนไลน์ โดยผู้ที่สนใจสามารถดาวน์โหลดได้ที่ https://www.m-culture.go.th/adminli/ebook/B0180
วันพฤหัสบดีที่ 16 ธันวาคม 2564
เฮ! “โนรา” ได้รับการขึ้นทะเบียนเป็นมรดกวัฒนธรรมที่จับต้องไม่ได้ของมนุษยชาติแล้ว
.....
องค์การยูเนสโก (The United Nations Educational, Scientific and Cultural Organization: UNESCO) ได้ประกาศรับรองการขึ้นทะเบียน “โนรา” หรือ Nora, dance drama in southern Thailand เป็นมรดกวัฒนธรรมที่จับต้องไม่ได้ของมนุษยชาติ เมื่อวันที่ 15 ธ.ค. 64 ที่ผ่านมา
.
เพื่อเป็นการสร้างความตระหนักในระดับท้องถิ่นจนถึงสากล และส่งเสริมความร่วมมือระหว่างประเทศในการสงวนรักษามรดกวัฒนธรรมฯ ซึ่งสามารถอยู่ในรูปแบบของการแสดงออกทางวาจา ภาษา การแสดงศิลปะ แนวปฏิบัติทางสังคม พิธีทางศาสนา เทศกาลเฉลิมฉลอง รวมถึงงานฝีมือ
.
ปัจจุบันไทยได้รับการขึ้นทะเบียนมรดกวัฒนธรรมจับต้องไม่ได้ของมนุษยชาติแล้ว 3 รายการ ได้แก่ โขน เมื่อปี 2561 นวดไทย เมื่อปี 2562 และโนรา เป็นรายการล่าสุด
#ไทยคู่ฟ้า#ร่วมต้านโควิด19
-------------------
วันจันทร์ที่ 28 มิถุนายน 2564
โรงพยาบาลสนามบ้านวิทยาศาสตร์สิรินธร เพื่อคนพิการ
วันอังคารที่ 1 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเปิดโรงพยาบาลสนามบ้านวิทยาศาสตร์สิรินธร เพื่อดูแลผู้ป่วยพิการที่ติดเชื้อโควิด-19 โดยรองรับได้ 224 เตียง มีสิ่งอำนวยความสะดวกที่เป็นนวัตกรรมทางการแพทย์ช่วยดูแลผู้ป่วย เช่น รถเข็นบังคับระยะไกลเพื่อส่งของให้แก่ผู้ป่วย เครื่องฆ่าเชื้อโรคด้วยแสงยูวีซี เครื่องช่วยสื่อสารสำหรับคนพิการทางการได้ยิน เปลเคลื่อนย้ายผู้ป่วยความดันลบ เป็นต้น โดยมุ่งหวังว่าโรงพยาบาลสนามแห่งนี้จะเป็นโมเดลต้นแบบระดับภูมิภาคในการยกระดับการดูแลผู้พิการ สำหรับผู้พิการที่ติดเชื้อโควิด-19 อายุระหว่าง 15-65 ปี สามารถขอรับความช่วยเหลือได้ที่สายด่วนสาธารณสุข 1668 หรือ สายด่วนคนพิการ 1479 ส่วนผู้พิการทางการได้ยินแจ้งข้อมูลผ่านแอปพลิเคชัน TTRS ได้
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพุธที่ 13 เมษายน 2565
โฆษกรัฐบาล เผย “นายกฯ” ชื่นชมทีมรักบี้ไทย ทำผลงานยอดเยี่ยมคว้าชัยชนะในรายการ Asia Rugby Sevens Trophy 2021 ที่ไทยเป็นเจ้าภาพถือเป็นโอกาสสนับสนุนนโยบาย Sport Tourism
โฆษกรัฐบาล เผย “นายกฯ” ชื่นชมทีมรักบี้ไทย ทำผลงานยอดเยี่ยมคว้าชัยชนะในรายการ Asia Rugby Sevens Trophy 2021 ที่ไทยเป็นเจ้าภาพถือเป็นโอกาสสนับสนุนนโยบาย Sport Tourism
วันนี้ (13 เมษายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความยินดีกับทีมรักบี้ไทยทั้ง 2 ทีม ที่สร้างผลงานยอดเยี่ยมในการแข่งขันรักบี้ 7 คน ชิงแชมป์เอเชีย ในรายการ Asia Rugby Sevens Trophy 2021 (แข่งขันในปี 2022) ซึ่งประเทศไทยเป็นเจ้าภาพจัดการแข่งขัน ณ สนามสุระกุล จังหวัดภูเก็ต ระหว่างวันที่ 9 – 10 เมษายน 2565 ที่ผ่านมา สร้างรอยยิ้มและความภาคภูมิใจให้แก่คนไทยทั้งประเทศ โดยทีมรักบี้หญิงไทยคว้าแชมป์เอเชียมาครองได้สำเร็จ เอาชนะทีมคู่แข่งจากสหรัฐอาหรับเอมิเรตส์ในรอบชิงชนะเลิศ ทำคะแนนนำคู่แข่งขันในครึ่งแรกออกไป 17 – 0 จุด และยังคงโชว์ฟอร์มได้อย่างยอดเยี่ยมในครึ่งหลัง ทำให้สามารถเอาชนะทีมคู่แข่งไปได้ 22 – 5 จุด คว้าแชมป์มาครองได้สำเร็จตามเป้าหมาย โดยเสียเพียง 1 ทรัยตลอดการแข่งขันทั้งรายการ ด้านทีมรักบี้ชายไทยก็ได้รางวัลติดมือ คว้าแชมป์อันดับ 3 มาครอง โดยเอาชนะไต้หวันไป 21 – 5 จุด
นายธนกร กล่าวว่า นายกฯ ชื่นชมนักกีฬาทุกคนที่สร้างผลงานได้อย่างยอดเยี่ยมในการแข่งขันครั้งนี้ ซึ่งต้องใช้วินัย ความมุ่งมั่น ความพยายามในการฝึกซ้อมอย่างหนัก และความสามัคคี จึงประสบผลสำเร็จอย่างที่ตั้งใจ พร้อมทั้งส่งกำลังใจให้ทีมนักกีฬาทุกคน โดยขอให้มุ่งมั่นฝึกซ้อมและเรียนรู้จากความผิดพลาด เพื่อสร้างผลงานที่ดียิ่งขึ้นในครั้งต่อไป นอกจากนี้ นายกรัฐมนตรีขอบคุณทีมงานทุกคนที่ทุ่มเททำงานอย่างหนักอยู่เบื้องหลังความสำเร็จในครั้งนี้ ถือเป็นความสำเร็จที่สร้างความภาคภูมิใจให้กับคนไทยทั้งประเทศ สร้างชื่อเสียงและย้ำศักยภาพด้านกีฬาของประเทศไทยในวงการกีฬาระดับนานาชาติ นอกจากประเทศไทยจะเป็นเจ้าภาพจัดการแข่งขันรักบี้ 7 คน ชิงแชมป์เอเชียในครั้งนี้แล้ว ประเทศไทยยังเป็นเจ้าภาพจัดการประชุมใหญ่ของสหพันธ์รักบี้แห่งเอเชีย ซึ่งกิจกรรมทั้งหมดนนี้อยู่ภายใต้มาตรการป้องกันโควิด-19 อย่างเคร่งครัด เป็นการจัดการแข่งขันที่ถือว่าประสบความสำเร็จ ได้รับคำชื่นชมจากสหพันธ์รักบี้แห่งเอเชียในเรื่องการจัดการที่ยอดเยี่ยม อีกทั้งยังเป็นการดำเนินการตามนโยบายการท่องเที่ยวเชิงกีฬา (Sport Tourism) ของรัฐบาล ที่ผลักดันและสนับสนุนให้ปรับตัวและจัดกิจกรรมท่องเที่ยวเชิงกีฬาวิถีใหม่ ที่ให้ความสำคัญทั้งเรื่องความปลอดภัยด้านสาธารณสุข รับผิดชอบต่อสิ่งแวดล้อมและชุมชนภายใต้แนวคิด BCG
“นายกฯ ขอบคุณหน่วยงานที่เกี่ยวข้องทุกภาคส่วน ทั้งภาครัฐและเอกชนที่ร่วมกันเป็นเจ้าภาพจัดการแข่งขันและการประชุมดังกล่าว ซึ่งประสบความสำเร็จด้วยดี และเป็นการแสดงให้นานาชาติเห็นถึงศักยภาพและความพร้อมของไทย เป็นต้นแบบในการจัดการแข่งขันกีฬาอื่นๆ และเป็นโอกาสต่อยอดศักยภาพของไทยในการเป็นเจ้าภาพจัดการแข่งขันกีฬาระดับโลกในอนาคต” นายธนกรฯ กล่าว
วันพุธที่ 9 มีนาคม 2565
PM orders Operation Center for Security Emergency Situation to support operation of 1330 NHSO Hotline
PM orders Operation Center for Security Emergency Situation to support operation of 1330 NHSO Hotline
March 9, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha, in his capacity as head of the Center for COVID-19 Situation Administration (CCSA), has ordered Operation Center for Security Emergency Situation to deploy its troop to support the National Health Security Office for the latter’s operation of 1330 COVID-19 Hotline in a bid to clear the backlog of COVID-19 case registration.
According to the Government Spokesperson, the Operation Center for Security Emergency Situation has set up 200 lines to support 1330 Hotline. Officers to be deployed in the operation has undergone intensive training on March 7, 2022 about the NHSO protocol and related guideline, including reference of urgent and complicated cases to National Institute for Emergency Medicine’s 1669 Hotline. Each of the armed forces will prepare space and equipment for the operation.
The troop deployed by Operation Center for Security Emergency Situation will work from 0800-1630hrs every day. Supervisory system will also be set up to monitor and ensure operation efficiency.
วันจันทร์ที่ 13 กันยายน 2564
ศบค.มท. แจ้งทุกจังหวัด ดำเนินการตามข้อกำหนดฯ ฉบับที่ 33 อย่างเคร่งครัด เน้นย้ำการบูรณาการระหว่างหน่วยงานและสร้างการรับรู้ให้กับประชาชน
ศบค.มท. แจ้งทุกจังหวัด ดำเนินการตามข้อกำหนดฯ ฉบับที่ 33 อย่างเคร่งครัด เน้นย้ำการบูรณาการระหว่างหน่วยงานและสร้างการรับรู้ให้กับประชาชน
วันนี้ (13 ก.ย. 64) นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวข้องกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร เปิดเผยว่า นายกรัฐมนตรี ได้ลงนามบังคับใช้ข้อกำหนด ออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 33) มีผลตั้งแต่วันพุธที่ 15 กันยายน 2564 โดยกำหนดพื้นที่สถานการณ์จำแนกตามเขตพื้นที่จังหวัด เพื่อบังคับใช้มาตรการควบคุมแบบบูรณาการ จำแนกเป็น พื้นที่ควบคุมสูงสุดและเข้มงวด พื้นที่ควบคุมสูงสุด และพื้นที่ควบคุม ให้ยังคงมีผลบังคับใช้ต่อไป รวมทั้งขยายเวลาการบังคับใช้มาตรการสำหรับพื้นที่ควบคุมสูงสุดและเข้มงวด ในพื้นที่ 29 จังหวัด ได้แก่ กรุงเทพมหานคร กาญจนบุรี ชลบุรี ฉะเชิงเทรา ตาก นครปฐม นครนายก นครราชสีมา นราธิวาส นนทบุรี ปทุมธานี ประจวบคีรีขันธ์ ปราจีนบุรี ปัตตานี พระนครศรีอยุธยา เพชรบุรี เพชรบูรณ์ ยะลา ระยอง ราชบุรี ลพบุรี สงขลา สิงห์บุรี สมุทรปราการ สมุทรสงคราม สมุทรสาคร สระบุรี สุพรรณบุรี และอ่างทอง เพื่อควบคุมสถานการณ์ของการระบาดให้อยู่ในวงจำกัดตามการประเมินของฝ่ายสาธารณสุข โดยให้บรรดามาตรการ ข้อห้าม ข้อยกเว้น และข้อปฏิบัติในพื้นที่ดังกล่าวตามที่กำหนดที่ได้ประกาศไว้ก่อนหน้า ได้แก่ การห้ามออกนอกเคหสถาน ในระหว่างเวลา 21.00 – 04.00 น. ของวันรุ่งขึ้น การห้ามจัดกิจกรรมที่มีความเสี่ยงต่อการแพร่โรค มาตรการควบคุมแบบบูรณาการสำหรับพื้นที่ควบคุมสูงสุดและเข้มงวด การใช้เส้นทางคมนาคมเพื่อการเดินทางข้ามจังหวัด การขนส่งสาธารณะ และการปฏิบัติงานนอกสถานที่ทำการของส่วนราชการ หน่วยงานของรัฐและเอกชนอย่างเต็มความสามารถที่จะทำได้ รวมถึงบรรดามาตรการ หลักเกณฑ์ หรือแนวปฏิบัติสำหรับพื้นที่ควบคุมสูงสุดและเข้มงวดที่พนักงานเจ้าหน้าที่หรือหน่วยงานที่รับผิดชอบได้กำหนดขึ้นภายใต้ข้อกำหนดดังกล่าว ยังคงบังคับใช้ต่อไปจนถึงวันที่ 30 กันยายน 2564
.
นายฉัตรชัย พรหมเลิศ กล่าวว่า เพื่อให้ทุกจังหวัดดำเนินการให้เป็นไปตามข้อกำหนดฯ ดังกล่าว ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) จึงได้ประสานกรุงเทพมหานครและทุกจังหวัด รับทราบและถือปฏิบัติตามข้อกำหนดฯ ดังกล่าวโดยเคร่งครัด พร้อมทั้งให้เร่งสร้างการรับรู้แก่ประชาชน ผู้ประกอบการ และหน่วยงานที่รับผิดชอบ เตรียมความพร้อมเพื่อการปฏิบัติตนสำหรับการดำเนินการตามมาตรการควบคุมและป้องกันโรคในระยะยาว เช่น มาตรการควบคุมโรคโควิด-19 แนวใหม่เพื่อฟื้นฟูเศรษฐกิจอย่างปลอดภัย (Smart Control and Living with COVID-19) มาตรการป้องกันการติดเชื้อแบบครอบจักรวาล (Universal Prevention for COVID-19) หรือ มาตรการปลอดภัยสำหรับองค์กร (COVID-Free Setting) และได้สั่งการให้ผู้ว่าราชการจังหวัดวางระบบ ประสานหน่วยงานที่เกี่ยวข้อง รวมทั้งมอบหมาย ศปก.จังหวัด ศปก.อำเภอ ศปก.อปท. กำนัน ผู้ใหญ่บ้าน กำกับการปฏิบัติตามมาตรการ ประกาศ หรือคำสั่งจังหวัดให้เกิดผลเป็นรูปธรรม ทั้งนี้ สำหรับจังหวัดพื้นที่ควบคุมสูงสุดและเข้มงวด ให้ผู้ว่าราชการจังหวัดปฏิบัติตามแนวทางจากที่ประชุม ศปก.ศบค. ให้เป็นไปอย่างสอดคล้องกัน และกรณีที่คณะกรรมการโรคติดต่อกรุงเทพมหานครหรือจังหวัด ได้มีประกาศหรือคำสั่ง ให้ประชาสัมพันธ์ให้ประชาชนและผู้มีส่วนเกี่ยวข้องในพื้นที่ได้รับทราบโดยทั่วกัน
วันอาทิตย์ที่ 3 ตุลาคม 2564
รัฐบาลวางแผนรับมือสถานการณ์น้ำอย่างเป็นระบบ
วันอาทิตย์ที่ 3 ตุลาคม 2554
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี ให้ความสำคัญกับการวางแผนรับมือสถานการณ์น้ำอย่างเป็นระบบในช่วงมรสุมของทุกปีที่เหมาะสมกับแต่ละพื้นที่โดยติดตั้งระบบติดตามระดับน้ำเพื่อคาดการณ์ปริมาณน้ำล่วงหน้า มีขั้นตอนการปฏิบัติอย่างชัดเจนด้วยการกำหนดเกณฑ์ที่ปลอดภัยและเกณฑ์ตัดสินใจเพิ่มการระบายน้ำในแต่ละจุด มีการคำนวณผลกระทบล่วงหน้าและเตรียมพื้นที่รองรับน้ำไว้ มีหน่วยงานผู้รับผิดชอบตามระดับผลกระทบที่จะเกิดขึ้น มีคณะอนุกรรมการและคณะกรรมการกำกับดูแล มีระบบและช่องทางสื่อสารแจ้งเตือนประชาชนอย่างทั่วถึง รวมทั้งแผนเผชิญเหตุและมีการเตรียมพื้นที่ปลอดภัยเพื่อรองรับการอพยพของประชาชน โดยผู้ประสบภัยขอความช่วยเหลือได้ที่สายด่วนนิรภัย 1784 ตลอด 24 ชั่วโมง
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันจันทร์ที่ 13 กันยายน 2564
นายกฯ พร้อมผลักดัน  "Soft Power"  ไทย  สร้างมูลค่าเศรษฐกิจสร้างสรรค์  Creative Economy  อยู่ในโมเดลเศรษฐกิจ BCG แล้ว  มั่นใจคนไทยมีฝีมือและความคิดสร้างสรรค์ระดับโลก
นายกฯ พร้อมผลักดัน  "Soft Power"  ไทย  สร้างมูลค่าเศรษฐกิจสร้างสรรค์  Creative Economy  อยู่ในโมเดลเศรษฐกิจ BCG แล้ว  มั่นใจคนไทยมีฝีมือและความคิดสร้างสรรค์ระดับโลก  เช่น  MV ลิซ่า นำงานหัตถศิลป์ไทยโชว์ทั่วโลก
วันนี้ (13 ก.ย.2564) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมมีความชื่นชมและภูมิใจนักออกแบบไทยสามารถนำวิจิตรศิลป์ของไทยในแขนงต่าง ๆ มาสร้างสรรค์ร่วมกับอุตสาหกรรมบันเทิงสมัยใหม่ ตรงกับโมเดลเศรษฐกิจ BCG ของรัฐบาล ซึ่งส่วนหนึ่งคือการผลักดัน "Soft Power" ไทย เพิ่มมูลค่าเศรษฐกิจสร้างสรรค์ รัฐบาลเร่งเดินหน้าส่งเสริมอุตสาหกรรมสร้างสรรค์ของไทยใน 15 สาขา คือ 1) งานฝีมือและหัตถกรรม 2) ดนตรี 3) ศิลปะการแสดง 4) ทัศนศิลป์ 5) ภาพยนตร์ 6) การแพร่ภาพและกระจายเสียง 7) การพิมพ์ 8) ซอฟต์แวร์ 9) การโฆษณา 10) การออกแบบ 11) การให้บริการด้านสถาปัตยกรรม 12) แฟชั่น 13) อาหารไทย 14) การแพทย์แผนไทย 15) การท่องเที่ยวเชิงวัฒนธรรม ขณะเดียวกันก็ผลักดันวัฒนธรรมที่มีศักยภาพ 5 F ได้แก่ 1. อาหาร (Food) 2.ภาพยนตร์และวีดิทัศน์ (Film) 3.ผ้าไทยและการออกแบบแฟชั่น (Fashion) 4.มวยไทย (Fighting) และ 5.การอนุรักษ์และขับเคลื่อน เทศกาล ประเพณีสู่ระดับโลก (Festival) เชื่อว่ายังจะเป็นอีกหนึ่งอุตสาหกรรมส่งออกสร้างการเติบโตทางเศรษฐกิจหลังยุคโควิด -19 ที่สำคัญของไทยด้วย
นายธนกรฯ กล่าวว่า พลเอก ประยุทธ์ จันทร์โอชา นายกรัฐมนตรีซึ่งเป็นผู้กำหนดโมเดล BCG ที่เน้นการพัฒนาเศรษฐกิจด้วย "ปัญญา” "สร้างสรรค์" มีความมั่นใจว่า เศรษฐกิจสร้างสรรค์ไทยจะประสบความสำเร็จ เนื่องจากไทยมีจุดเด่นและความพร้อมด้านทุนวัฒนธรรมต่าง ๆ ที่สะสมอยู่เป็นจำนวนมาก ทั้งศิลปหัตถกรรม ประเพณี สถานที่ท่องเที่ยว ชุมชนที่มี "อัตลักษณ์" ของตนเอง นำมาผนวกกับความคิดสร้างสรรค์และงานฝีมือของคนไทย ก่อให้เกิดมูลค่าเศรษฐกิจได้เป็นอย่างดี ล่าสุด จากกระแสความชื่นชม MV ของศิลปินลิซ่า ที่มีการสอดแทรกงานหัตถศิลป์ และสถานที่ท่องเที่ยวสำคัญของไทย มียอดผู้ชมกว่า 100 ล้านวิวแล้ว เชี่อว่าจะสร้างความมั่นใจให้กับอุตสาหกรรมบันเทิงและออกแบบแฟชั่นไทย ในการนำทุนทางวัฒนธรรมมาต่อยอด เป็นสินค้า/บริการ สร้างมูลค่าทางเศรษฐกิจ ซึ่งขณะนี้ ไทยมีตลาดประเทศเพื่อนบ้านและในภูมิภาครองรับอยู่แล้ว
"ท่านนายกรัฐมนตรีชื่นชมความสำเร็จของศิลปินไทย ทุกสาขาศิลปะ ดนตรี ภาพยนต์ ออกแบบดีไซน์ รวมถึงบุคคลที่มีส่วนเกี่ยวข้อง สะท้อนให้เห็นถึงความเอาจริงเอาจัง มุ่งมั่น ทุ่มเทฝึกฝนอย่างหนัก จนประสบความสำเร็จ เชื่อว่าจะช่วยจุดประกาย สร้างแรงบันดาลใจให้กับเยาวชนไทยและผู้อยู่ในอุตสาหกรรมสร้างสรรค์ของไทย ในการนำศิลปวัฒนธรรมไทยมาสร้างสรรค์เป็น soft power เพิ่มมูลค่าทางเศรษฐกิจและให้เป็นที่รู้จักและเผยแพร่ในระดับโลก" นายธนกรฯ กล่าว
---------------
วันจันทร์ที่ 24 มกราคม 2565
กรมทางหลวงชนบท ปรับปรุงภูมิทัศน์สวนสุขภาพในพื้นที่ จ.สมุทรปราการ ส่งเสริมสุขภาพที่ดีและสร้างสรรค์พื้นที่สาธารณประโยชน์ เพื่อพัฒนาคุณภาพชีวิตของประชาชน
กรมทางหลวงชนบท (ทช.) กระทรวงคมนาคม ปรับปรุงภูมิทัศน์ในพื้นที่สวนสุขภาพลัดโพธิ์บริเวณใต้สะพานภูมิพล 1 และสะพานภูมิพล 2 สวนสุขภาพบางหญ้าแพรกและพื้นที่ใต้ทางยกระดับถนนวงแหวนอุตสาหกรรม อำเภอพระประแดง จังหวัดสมุทรปราการ
กรมทางหลวงชนบท (ทช.) กระทรวงคมนาคม ปรับปรุงภูมิทัศน์ในพื้นที่สวนสุขภาพลัดโพธิ์บริเวณใต้สะพานภูมิพล 1 และสะพานภูมิพล 2 สวนสุขภาพบางหญ้าแพรกและพื้นที่ใต้ทางยกระดับถนนวงแหวนอุตสาหกรรม อำเภอพระประแดง จังหวัดสมุทรปราการ พัฒนาสภาพแวดล้อมและพื้นที่บริเวณแนวเส้นทางในโครงข่ายให้มีความร่มรื่นสวยงาม เพิ่มพื้นที่พักผ่อนหย่อนใจและส่งเสริมสุขภาพที่ดีให้กับประชาชน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการสร้างสรรค์พื้นที่ตามแนวเส้นทางในโครงข่ายสำหรับสาธารณประโยชน์ เพื่อส่งเสริมการมีคุณภาพชีวิตที่ดีให้กับประชาชน
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า นอกเหนือจากภารกิจหลักในการก่อสร้างและพัฒนาเชื่อมโยงโครงข่ายทางให้สมบูรณ์แล้ว ทช. ได้คำนึงถึงความสำคัญด้านการมีคุณภาพชีวิตและสุขภาพที่ดีของประชาชน โดยมุ่งเน้นการเพิ่มพื้นที่สำหรับสาธารณประโยชน์ในเขตเมือง เพื่อให้ประชาชนและชุมชนโดยรอบได้มีสถานที่พักผ่อนหย่อนใจ ออกกำลังกายและทำกิจกรรมกลางแจ้งร่วมกันในบรรยากาศที่มีความร่มรื่นสวยงาม และมีสภาพแวดล้อมที่ดี ดังนั้น ทช. จึงได้ดำเนินการพัฒนาปรับปรุงภูมิทัศน์และพื้นที่ภายในสวนสุขภาพบริเวณแนวเส้นทางในโครงข่าย ได้แก่ สวนสุขภาพลัดโพธิ์บริเวณใต้สะพานภูมิพล 1 และสะพานภูมิพล 2 สวนสุขภาพ บางหญ้าแพรก และพื้นที่ใต้ทางยกระดับถนนวงแหวนอุตสาหกรรม อำเภอพระประแดง จังหวัดสมุทรปราการ โดยจัดทำลานพักผ่อนและลานสำหรับทำกิจกรรมกลางแจ้ง เช่น สนามบาสเกตบอล สนามเด็กเล่น และเส้นทางวิ่งภายในสวนสุขภาพ เป็นต้น พร้อมติดตั้งเครื่องออกกำลังกายและเครื่องเล่นสำหรับเด็ก รวมไปถึงการปรับปรุงบริเวณริมสระน้ำในสวนสุขภาพลัดโพธิ์ด้วยการปลูกไม้ล้มลุกเพื่อความสวยงามและดำเนินการวางกล่องหินป้องกันการกัดเซาะ (Gabion box) บริเวณเชิงลาดตลิ่งริมสระน้ำเพื่อป้องกันการพังทลายของดิน นอกจากนี้ ทช. ยังคำนึงถึงความปลอดภัยของประชาชนที่เดินทางมาใช้บริการพื้นที่สาธารณะ จึงได้ปรับปรุงบำรุงระบบไฟฟ้าแสงสว่างให้เพียงพอและเหมาะสมต่อการใช้งาน โดยปัจจุบันประชาชนสามารถเดินทางมาใช้บริการสวนสุขภาพลัดโพธิ์ได้ตั้งแต่เวลา 05.00 น. - 21.00 น. และสวนสุขภาพบางหญ้าแพรก เวลา 05.00 น. - 20.00 น.
อย่างไรก็ตาม การเพิ่มพื้นที่สำหรับทำกิจกรรมกลางแจ้งและพักผ่อนหย่อนใจให้กับประชาชน นับเป็นอีกหนึ่งภารกิจที่ ทช. ดำเนินการควบคู่ไปกับการก่อสร้างและพัฒนาโครงข่ายทางอย่างต่อเนื่อง เพื่อสร้างสรรค์พื้นที่สำหรับสาธารณประโยชน์และส่งเสริมคุณภาพชีวิตที่ดีให้กับประชาชนต่อไป
วันศุกร์ที่ 1 เมษายน 2565
เขตสุขภาพที่ 7 ต่อยอดกัญชาทางธุรกิจ ชูจุดเด่นอัตลักษณ์อีสาน ทั้งอาหารพื้นถิ่น - นวดขิดสปาอีสาน
รองนายกรัฐมนตรีและรัฐมนตรีว่าการกระทรวงสาธารณสุข เปิดประชุมวิชาการกัญชาทางการแพทย์ เขตสุขภาพที่ 7 เสริมความเข้มแข็งการขับเคลื่อนงานกัญชาเสรีทางการแพทย์ สร้างศักยภาพ สร้างความรู้ความเข้าใจเกี่ยวกับกัญชากัญชงในทุกมิติ ต่อยอดธุรกิจใน 4 จังหวัดอีสาน
รองนายกรัฐมนตรีและรัฐมนตรีว่าการกระทรวงสาธารณสุข เปิดประชุมวิชาการกัญชาทางการแพทย์ เขตสุขภาพที่ 7 เสริมความเข้มแข็งการขับเคลื่อนงานกัญชาเสรีทางการแพทย์ สร้างศักยภาพ สร้างความรู้ความเข้าใจเกี่ยวกับกัญชากัญชงในทุกมิติ ต่อยอดธุรกิจใน 4 จังหวัดอีสาน “ร้อยแก่นสารสินธุ์” ด้วยจุดเด่นของอัตลักษณ์อีสานทั้งอาหารพื้นถิ่นจากกัญชา และนวดขิดสปาอีสาน
วันนี้ (1 เมษายน 2565) ที่ ศูนย์ประชุมและแสดงสินค้านานาชาติขอนแก่น จ.ขอนแก่น นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นพ.เกียรติภูมิ วงศ์รจิต ปลัดกระทรวงสาธารณสุข เปิดการประชุมวิชาการกัญชาทางการแพทย์ เขตสุขภาพที่ 7 โดยมีผู้บริหารกระทรวงสาธารณสุข หน่วยงานภาครัฐ เอกชน อสม.และประชาชนเข้าร่วมงานจำนวนมาก
นายอนุทินกล่าวว่า กระทรวงสาธารณสุขขับเคลื่อนนโยบายกัญชาทางการแพทย์อย่างต่อเนื่อง เป้าหมายให้มีการใช้ประโยชน์จากกัญชาทางการแพทย์ และผลักดันให้เป็นพืชเศรษฐกิจของชุมชน โดยให้แต่ละเขตสุขภาพจัดการประชุมวิชาการกัญชาทางการแพทย์ เพื่อเร่งสร้างการรับรู้และความเข้าใจให้กับประชาชนและผู้ประกอบการในการนำกัญชามาใช้ประโยชน์และต่อยอดทางธุรกิจเป็นผลิตภัณฑ์สุขภาพ ผลิตภัณฑ์เสริมความงามและอาหารซึ่งเขตสุขภาพที่ 7 ได้ขับเคลื่อนกัญชาเสรีทางการแพทย์อย่างครบวงจร วิสาหกิจชุมชนและผู้ประกอบการในพื้นที่มีการนำกัญชา กัญชง มาต่อยอดทางธุรกิจด้วยการใช้จุดเด่นของอัตลักษณ์อีสาน เช่น อาหารพื้นถิ่นที่มีส่วนผสมจากกัญชา อาทิ น้ำปลาร้าปรุงรสผสมใบกัญชา น้ำพริกกัญชา ดักแด้ทอดกรอบผสมใบกัญชา น้ำมัลเบอร์รี่ผสมใบกัญชา ผลิตภัณฑ์เสริมความงามขัดพอกและบำรุงผิวจากเมล็ดกัญชง ที่น่าสนใจคือ การนำผลิตภัณฑ์กัญชา- กัญชงไปประยุกต์ใช้ในธุรกิจสปาให้มีเอกลักษณ์เฉพาะตัว “นวดอีสานขิดเส้น” ภายใต้แนวคิดนวดกันชง ดื่มกัญชาในสปาอีสาน ช่วยให้ผู้รับบริการรู้สึกสบายและผ่อนคลายยิ่งขึ้น นับว่าช่วยต่อยอดธุรกิจและเพิ่มมูลค่าทางเศรษฐกิจของแต่ละจังหวัดในเขตสุขภาพที่ 7 ได้เป็นอย่างดี
ด้าน นพ.เกียรติภูมิ วงศ์รจิต ปลัดกระทรวงธารณสุข กล่าวว่า เขตสุขภาพที่ 7 ซึ่งประกอบด้วยจังหวัดขอนแก่น ร้อยเอ็ด มหาสารคาม และกาฬสินธุ์ ได้ขับเคลื่อนงานกัญชาอย่างเข้มแข็ง มีพื้นที่สำหรับปลูกกัญชา-กัญชง ถึง 160,463 ตารางเมตร เป็นกัญชา 57 แห่ง และกัญชง 114 แห่ง มีโรงพยาบาลที่มีศักยภาพในการผลิตยาจากกัญชาและผลิตภัณฑ์สมุนไพร คือ โรงพยาบาลมหาสารคาม โรงพยาบาลสุวรรณภูมิ จ.ร้อยเอ็ด โรงพยาบาลกมลาไสย
จ.กาฬสินธุ์ โรงพยาบาลพล จ.ขอนแก่น ส่วนคลินิกกัญชาทางการแพทย์ มีการเปิดให้บริการในโรงพยาบาลสังกัดกระทรวงสาธารณสุขในเขตสุขภาพรวม 74 แห่ง หรือ 96.1% รพ.สต. 9 แห่ง และยังมีโรงพยาบาลเอกชนเปิดให้บริการอีก 4 แห่ง ช่วยทำให้ผู้ป่วยสามารถเข้าถึงยากัญชาทั้งแผนไทย แผนปัจจุบันได้สะดวกขึ้น เฉพาะเดือนมีนาคม 2565 โรงพยาบาลในเขตสุขภาพที่ 7 จ่ายสารสกัดกัญชาสำหรับการรักษา 360 ขวด จ่ายยาตำรับกัญชาแผนไทย เช่น ตำรับศุขไสยาศน์ ตำรับทำลายพระสุเมรุ ฯลฯ รวม 102,787 หน่วย และมีผู้ป่วยระยะประคับประคองที่ได้รับยากัญชาทั้งหมด 125 คน ช่วยให้ผู้ป่วยมีคุณภาพชีวิตที่ดีขึ้น
************************************** 1 เมษายน 2565
วันพฤหัสบดีที่ 18 พฤศจิกายน 2564
ธอส. มอบของขวัญปีใหม่ลูกค้าสินเชื่อบ้าน ผ่อนดี 48 เดือน รับเงิน 500 บาท / 1,000 บาท
ธอส. มอบของขวัญปีใหม่สำหรับลูกค้าสินเชื่อบ้านที่มีวินัยการผ่อนชำระเงินงวดสินเชื่อบ้านสม่ำเสมอย้อนหลัง 48 เดือน (นับถึงงวดเดือนพฤศจิกายน 2564) โดยแบ่งลูกค้าเป็น 2 กลุ่ม
ธนาคารอาคารสงเคราะห์ (ธอส.) มอบของขวัญปีใหม่สำหรับลูกค้าสินเชื่อบ้านที่มีวินัยการผ่อนชำระเงินงวดสินเชื่อบ้านสม่ำเสมอย้อนหลัง 48 เดือน (นับถึงงวดเดือนพฤศจิกายน 2564) โดยแบ่งลูกค้าเป็น 2 กลุ่ม ประกอบด้วย กลุ่มที่ 1 ได้รับเงิน 1,000 บาท สำหรับลูกค้าที่มีคุณสมบัติและปฏิบัติได้ตามเงื่อนไข เช่น วงเงินกู้ทุกบัญชีภายใต้หลักประกันเดียวกันรวมไม่เกิน 2 ล้านบาท มีสถานะบัญชีปกติ และชำระเงินงวดผ่าน Application : GHB ALL ในงวดชำระเดือนพฤศจิกายน – งวดชำระเดือนธันวาคม 2564 และกลุ่มที่ 2 ได้รับเงิน 500 บาท สำหรับลูกค้าที่ไม่ได้รับสิทธิ์ในกลุ่มที่ 1 และมีสถานะบัญชีปกติ ชำระเงินงวดผ่าน Application : GHB ALL ในงวดชำระเดือนธันวาคม 2564 หรืองวดชำระเดือนมกราคม 2565
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการส่งเสริมการมีวินัยทางการเงินในการผ่อนชำระเงินงวดสินเชื่อบ้าน และส่งมอบความสุขให้กับลูกค้า ธอส. ในช่วงเทศกาลปีใหม่ 2565 ธอส.ในฐานะสถาบันการเงินของรัฐ ที่มีพันธกิจ “ทำให้คนไทยมีบ้าน” ได้จัดทำ “โครงการของขวัญปีใหม่ 2565” สำหรับลูกค้าสินเชื่อบ้านของ ธอส.ที่มีวินัยในการผ่อนชำระย้อนหลังรวม 48 เดือน (นับถึงงวดเดือนพฤศจิกายน 2564) โดยมีการชำระเงินงวดสม่ำเสมอและไม่น้อยกว่าเงินงวดที่ธนาคารกำหนดทุกเดือน ซึ่งแบ่งของขวัญออกเป็น 2 กลุ่ม ดังนี้
กลุ่มที่ 1 ได้รับเงิน 1,000 บาท สำหรับลูกค้าที่มีคุณสมบัติ 1.วงเงินกู้ทุกบัญชีภายใต้หลักประกันเดียวกัน ไม่เกิน 2 ล้านบาท 2.มีสถานะบัญชีปกติ (ไม่เคยปรับโครงสร้างหนี้) 3.กรณีลูกค้ารายย่อย ต้องชำระเงินงวดผ่าน Application : GHB ALL ในงวดชำระเดือนพฤศจิกายน – งวดชำระเดือนธันวาคม 2564 และกรณีลูกค้าสวัสดิการ ให้หักเงินเดือนเพื่อผ่อนชำระผ่านหน่วยงานตามปกติ 4.ลูกค้ามี Application : GHB ALL หรือสมัครใช้งานใหม่ ที่ไม่มีบัญชีออมทรัพย์ ต้องเปิดบัญชีเงินฝากออมทรัพย์ภายในเดือนพฤศจิกายน 2564 สำหรับรับโอนเงินของขวัญปีใหม่จากธนาคาร
กลุ่มที่ 2 ได้รับเงิน 500 บาท สำหรับลูกค้าที่มีคุณสมบัติ 1.ต้องไม่ใช่ผู้ที่ได้รับสิทธิในกลุ่มที่ 1 (ที่ได้รับสิทธิ์เงิน 1,000 บาท) 2.มีสถานะบัญชีปกติ (ไม่เคยปรับโครงสร้างหนี้) 3.กรณีลูกค้ารายย่อย ต้องชำระเงินงวดผ่าน Application : GHB ALL ในงวดชำระเดือนธันวาคม 2564 หรืองวดชำระเดือนมกราคม 2565 และกรณีลูกค้าสวัสดิการ ให้หักเงินเดือนเพื่อผ่อนชำระผ่านหน่วยงานตามปกติ 4.ลูกค้าที่ไม่เคยมี Application : GHB ALL ให้สมัครใช้งาน GHB ALL และเปิดบัญชีเงินฝากออมทรัพย์ ภายในเดือนธันวาคม 2564 หรือเดือนมกราคม 2565 สำหรับรับโอนเงินของขวัญปีใหม่จากธนาคาร
ทั้งนี้ ลูกค้าที่ปฏิบัติตามเงื่อนไขของโครงการที่ธนาคารกำหนด จะได้รับโอนเงินของขวัญปีใหม่เข้าบัญชีเงินฝากออมทรัพย์ ธอส. ที่ลูกค้าผูกบัญชีไว้กับ Application : GHB ALL เพื่อให้ลูกค้าสามารถนำเงินไปใช้จ่ายในด้านที่จำเป็นและสนับสนุนให้เกิดการหมุนเวียนทางเศรษฐกิจในช่วงปลายปี 2564 และต้นปี 2565 ได้ต่อไป สามารถดาวน์โหลด Application : GHB ALL ได้ทั้งระบบ iOS, Android และ Huawei และนำบัตรประชาชน พร้อมสมุดบัญชีเงินฝาก หรือเลขที่บัญชีเงินกู้มาสมัครใช้งานได้ที่ ธอส.ทั่วประเทศ สอบถามรายละเอียดเพิ่มเติมได้ที่ ธนาคารอาคารสงเคราะห์ ทุกสาขาทั่วประเทศ หรือศูนย์ลูกค้าสัมพันธ์ (Call Center) โทร.0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์